
Gjykata Kushtetuese e Republikës së Shqipërisë, e përbërë nga: 
Rustem Gjata, 		Kryetar i Gjykatës Kushtetuese
Hilmi Dakli,		Anëtar i 	““
Manol Konomi, 	Anëtar i	““
Veli Budo, 		Anëtar i	““
Franc Jakova,  		Anëtar i	““
Alfred Karamuço, 	Anëtar i	““
Ha1il Kopani, 		Anëtar i	““
Kristofor Peçi, 		Anëtar i	““
Zija Vuci, 		Anëtar i	““
me sekretare Drita Filto, më datë 25.11.1997 mori në shqyrtim kryesisht çështjen nr.59 Akti që u përket: 
SUBJEKTE TË INTERESUARA: 
1. KOMITETI SHQIPTAR I HELSINKIT, i përfaqësuar nga zotërinjtë Njazi Jaho e Kujtim Çashku. 
2. MINISTRIA E DREJTËSISË, në mungesë. 
3. KABINETI I PRESIDENTIT TË REPUBLIKËS, në mungesë. 
4. KRYESIA E KUVENDIT POPULLOR, në mungesë. 

O B J E K T I: 

Shfuqizimin si antikushtetues të nenit 43 të ligjit nr.8175, datë 23.12.1996 "Për Kodin Penal të Republikës së Shqipërisë”.

GJYKATA KUSHTETUESE, 

pasi dëgjoi përfaqësuesin e Komitetit Shqiptar", të Helsinkit, si subjekt i interesuar dhe shqyrtoi çështjen në tërësi, 

VËREN 

Mbi propozimin e Komitetit Shqiptar të Helsinkit, Gjykata Kushtetuese me nismën e saj, shqyrtoi pajtueshmërinë me normat kushtetuese të nenit 43 të ligjit nr.8175, datë 23.12.1996 "Për disa ndryshime në ligjin nr.7855, datë 27.1.1995 në Kodin Penal të Republikës së Shqipërisë".
Në paragrafin e parë të kësaj dispozite thuhet: "Për veprat penale të parashikuara nga ky ligj, organet që bëjnë ndalimin e autorëve të veprave penale brenda 48 orëve, duhet t'i kërkojnë prokurorit nxjerrjen e urdhërit për arrestimin e personave të ndaluar, i cili, menjëherë pas paraqitjes së kërkesës, vendos arrestimin ose lirimin e tyre".
Përmbajtja e kësaj dispozite vjen në kundërshtim me nenin 5 të Ligjit Kushtetues nr.7692, datë 31.3.1993, ku thuhet se : "Askush nuk mund të mbahet i ndaluar më tepër se 48 orë".
Duke interpretuar ketë normë të ligjit kushtetues, Gjykata Kushtetuese del me konkluzionin se ky hark kohor fillon nga çasti i ndalimit dhe mbaron në çastin e vlerësimit të masës së sigurimit nga ana e Gjykatës, gjë që ka gjetur pasqyrim të plotë edhe në dispozitat e neneve 257, 258 e 259 pika 5 të Kodit të Procedurës Penale.
Mirëpo, në rast se do të zbatohet neni 43 i ligjit objekt shqyrtimi, del se ky afat i përcaktuar në ligjin kushtetues, nuk do të respektohet. 
Akoma më e theksuar bëhet shkelja e këtij ligji kushtetues si rezultat i formulimit jo të saktë të dy paragrafeve të tjerë të nenit 43 të ligjit të ri.
 Në paragrafin e dytë të kësaj dispozite thuhet : "Gjykata e shkallës së parë, pas kalimit të 5 ditëve nga nxjerrja e urdhërit të arrestimit, me kërkesën e prokurorit ose në bazë të ankimit të personit të arrestuar vlerëson urdhërin e arrestimit".
Siç del nga përmbajtja e kësaj pjese të ligjit, duhet të kalojnë edhe 5 ditë të tjera nga çasti i nxjerrjes së urdhërit të arrestimit, që gjykata të bëjë vlerësimin e tij.
Sigurisht që një formulim i tillë është i pasaktë dhe kjo pasaktësi të çon në interpretime të gabuara sepse ngatërohet instituti i vlerësimit të arrestit me atë të revokimit ose zëvëndësimit të kësaj mase sigurimi, të cilat siç dihet janë dy momente që ndryshojnë krejtësisht nga njëri-tjetri.
Tepër flagrante janë edhe shkeljet kushtetuese që vërehen në ndërtimin e paragrafit të fundit të nenit 43 të ligjit të sipërpërmendur.
Në këtë dispozitë është parashikuar se në rast se kundër vendimit të gjykatës për lirimin e personit të arrestuar bëhet apel ose rekurs i drejtpërdrejtë nga ana e prokurorit, atëhere vendimi për lirimin e menjëhershëm të personit të arrestuar pezullohet deri në marrjen e vendimit nga ana e gjykatës që shqyrton ankimin.
Është mëse e qartë se pezullimi i këtyre vendimeve gjyqësore përbën një nga shkeljet më flagrante të së drejtës së lirisë dhe të sigurisë, të parashikuar nga neni 5 i Ligjit Kushtetues nr.7692, datë 31.3.1993 dhe neni 5 i Konventës Europiane "Për mbrojtjen e të Drejtave dhe Lirive themelore të Njeriut".
Pas vendimit për lirimin nga gjykata, personi nuk mund të mbahet në gjendjen e privimit të lirisë.
Një konkluzion i tillë del nga vetë përmbajtja e nenit 5 të ligjit kushtetues, i cili ka gjetur pasqyrim të plotë në dispozitat e Kodit të Procedurës Penale. Madje, sipas këtyre dispozitave, personi i ndaluar ose i arrestuar duhet të lirohet menjëherë edhe në rastet kur gjykata nuk arrin të bëjë vlerësimin e këtyre masave brenda 48 orëve.


PËR KËTO ARSYE, 

Gjykata Kushtetuese e Republikës së Shqipërisë, në bazë të nenit 24 të ligjit nr.7561, datë 29.4.1992 "Për disa ndryshime e plotësime në ligjin nr.7491, datë 29.4.1991 "Për dispozitat kryesore kushtetuese", me shumicë votash, 

VENDOSI:

Shfuqizimin si antikushtetues të nenit 43 të ligjit nr.8175, datë 23.12.1996 "Për disa ndryshime në ligjin nr.7895, datë 27.1.1995 "Për Kodin Penal të Republikës së Shqipërisë". 
Ky vendim është përfundimtar, i formës së prerë dhe hyn në fuqi me botimin në Fletoren  Zyrtare. 

MENDIMI I PAKICËS 

Jemi pjesërisht kundër vendimit të shumicës dhe konkretisht për 1ënien në fuqi të paragrafit të parë dhe të tretë të nenit 43 dhe për shfuqizimin e paragrafit të dytë dhe të fundit për këto arsye : 
1. Paragrafi i parë i atij neni nuk ka përmbajtje antikushtetuese derisa nuk e ka1on afatin e 48 orëve për arrestimin apo nda1imin dhe sepse nuk vjen në kundërshtim edhe me nenin 5 të ligjit për "Të drejtat dhe lirite theme1ore te njeriut", dhe as me ndonjë Konventë Ndërkombëtare; 
2. Paragrafi i tretë që përmban se : "Gjykata në v1erësimin e urdhërit të arrestimit zbaton në përputhje me ketë rregun, dispozitat e Kodit të Procedurës Penale, që përcaktojnë rregu11at procedura1e për gjykimin e v1erësimit të arrestimit ose të ndalimit", nuk bën gjithashtu asnjë shke1je dhe është një provë tjetër e shke1jeve të paragrafit të dytë. 

Tiranë, më 5.12.1997 

ANËTAR				ANËTARI
H. Dakli				M. Konomi 
